Source: https://www.juridice.ro/515193/piccj-solicita-sesizarea-ccr-ref-legea-salarizarii.html
Timestamp: 2020-04-07 13:16:37+00:00

Document:
JURIDICE » PICCJ solicită sesizarea CCR ref. Legea salarizării. UPDATE: ICCJ nu va sesiza CCR
Citiri: 1.265
PICCJ solicită sesizarea CCR ref. Legea salarizării. UPDATE: ICCJ nu va sesiza CCR
11.06.2017 | Adina GANȚOLEA
Vineri, 9 iunie 2017, Înalta Curte de Casație și Justiție a hotărât că nu sunt întrunite condițiile referitoare la sesizarea Curții Constituționale cu privire la Legea cadru privind salarizarea personalului plătit din fonduri publice, potrivit unui comunicat ICCJ.
Azi, data de 9 iunie 2017, ora 1100, au fost convocate Secțiile Unite ale Înaltei Curți de Casație și Justiție pentru discutarea unor eventuale elemente de neconstituționalitate ale Legii cadru privind salarizarea personalului plătit din fonduri publice.
În cadrul ședinței s-a constatat că nu sunt întrunite condițiile pentru sesizarea Curții Constituționale.
Joi, 8 iunie 2017, Augustin Lazăr, procurorul general al Parchetului de pe lângă Înalta Curte de Casaţie şi Justiţie, atransmis scrisori Președintelui României, Președintei Înaltei Curte de Casație și Justiție, precum și Avocatului Poporului, în vederea sesizării Curții Constituţionale, în temeiul dispoziţiilor art. 146 lit. a) din Constituţia României cu excepţia de neconstituţionalitate a Legii cadru privind salarizarea personalului plătit din fonduri publice.
De asemenea, prin deciziile anterioare, Curtea Constituțională a statuat că principiul egalității de drepturi presupune reglementarea și aplicarea unui tratament juridic similar tuturor subiecților de drept aflați în situații juridice similare.
Pe cale de consecinţă, nu poate fi acceptată crearea unei reglementări care să instituie statute financiare distincte celor două categorii profesionale, judecători şi procurori.
Având în vedere cele de mai sus, în scrisorile menționate se arată că diferenţele de salarizare între judecători şi procurori sunt neconstituţionale, încălcându-se astfel prevederile art. 1 alin. 5, art. 16, Capitolul VI – Autoritatea Judecătorească, art. 131 şi art. 132 din Constituţia României.
:: Scrisoarea adresată Președintelui României
Aflaţi mai mult despre Augustin Lazăr, Constitutia Romaniei, Curtea Consitituțională, legea salarizarii, Parchetul de pe langa Inalta Curte de Casatie si Justitie

References: CCR 
 ICCJ 
 CCR

 CCR 
 ICCJ 
 CCR